पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे की अनाज मंडी व ग्रामीण खरीद केन्द्रों की अव्यवस्था का मुद्दा किसानों व आढ़तियों के गले की फांस बन गया है। किसान संगठनों के दबाव व सत्तासीन सरकार द्वारा स्थानीय स्तर पर अब तक बरती गई लापरवाही की रिपोर्ट तलब करने पर खरीद एजेंसी ने उठान कार्य में तेजी लाना शुरू कर दिया है और डीएम लगातार तीन दिन से मंडी से उठान करवाने में जुटे है।
वहीं बारदाने की किल्लत से निजात दिलवाने के लिए शनिवार को बीस हजार क्विंटल का बारदाना मंडी पहुंचा है जिससे अब बकाया उठान में तेजी की उम्मीदें जगी हैं। पिछले माह की 4 अप्रैल से संचालित गेहू की सरकारी खरीद कार्य में बाढड़ा मंडी तथा कादमा व बेरला ग्रामीण खरीद केन्द्रों पर अब तक दो लाख क्विंटल गेहूं की खरीद हो चुकी है लेकिन आरंभ से ही उठान में बहुत ढलाई होने अब तक काफी संख्या में गेहूं खरीद केन्द्रों पर पड़ा है।
गेहूं उठान न होने से भुगतान भी अधर में लटका हुआ है और अभी तक मात्र 18 करोड़ की राशि ही किसानों के खातों में पहुंच पाया है वहीं 50 फीसदी अनाज के ढेर मंडी में होने पर पल पल बदल रहे मौसम से किसानों व आढ़तियों की नींद उड़ गई है तथा वह बार बार उपमंडल अधिकारी कार्यालय के चक्कर कर अपने अनाज को उठाने की फरियाद कर चुके हैं।
पिछले सप्ताह डिप्टी सीएम दुष्यंत सिंह द्वारा मंडी में अब तक बरती गई लापरवाही की रिपोर्ट तलब की तो अचानक प्रशासन हरकत में आया और अनाज का उठान शुरु करवाया तथा बारदाने की कमी को दूर करने के लिए बीस हजार क्विंटल का बारदाना कल देर सायं और भेजकर श्रमिकों से जल्दी से जल्दी भरकर ट्रासंपोर्ट करने का आदेश दिया है जिससे आढ़तियों को कुछ राहत मिली है।
डीएम ने बताया कि मंडी से अनाज उठाने पर गंभीरता से कदम उठाए जा रहे हैं। वहीं आढ़ती एसोसिएशन अध्यक्ष हनुमान शर्मा, पूर्व सरपंच बिजेन्द्र ढिल्लू व व्यापार मंडल अध्यक्ष रामकिशन फौजी ने कहा कि मंडी मेंं गेहूं खरीद के दिन से ही बरती जा रही लचरता ने किसानों व आढ़तियों को सबसे अधिक परेशान कर रखा है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn